Directorul din Primăria Târgu Jiu fotografiat în timp ce își făcea pedichiura la birou a fost dat afară.

În urmă cu aproape jumătate de an, bărbatul a fost surprins cu picioarele într-un lighean, în timp ce femeia de serviciu îi tăia unghiile.

Întrebat de jurnaliștii Digi24 de această situație, directorul explica în octombrie 2018 că fotografia a fost făcută în urmă cu doi ani. Angajata din imagine ar fi vrut să-i bandajeze piciorul, după ce l-ar fi luxat la un meci de fotbal, iar în lighean era gheață.

Femeia de serviciu care apare în fotografie a spus însă că îi făcea pedichiura șefului său, pentru că acesta îi ceruse.

După incident, el a fost mutat la altă instituție, iar acum a fost demis.

A fost a treia oară în 3 ani când același director a intrat în Comisia de disciplină. În urmă cu doi ani, a ajuns în atenția șefilor săi după și-a pus subalternii să-i cosească iarba din grădină.